ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
క్రీడ లు, యువజన వ్యవహారాల లో సహకారం అంశం పై భారతదేశాని కి, మాల్దీవ్స్ కు మధ్య ఎమ్ఒయు కు ఆమోదం తెలిపిన మంత్రిమండలి
క్రీడ లు, యువజన వ్యవహారాల లో భారత గణతంత్రానికి చెందిన యువజన వ్యవహారాలు, క్రీడల మంత్రిత్వ శాఖ కు, మాల్దీవ్స్ గణతంత్రానికి చెందిన యువత, క్రీడలు, సముదాయ సాధికారిత మంత్రిత్వ శాఖ కు మధ్య సంతకాలు జరిగిన ఒక అవగాహన పూర్వక ఒప్పంద పత్రం  ను గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ ఎమ్ఒయు పై 2020వ సంవత్సరం నవంబరు నెల లో సంతకాలు అయ్యాయి.
ఉద్దేశ్యాలు:
భారతదేశాని కి, మాల్దీవు లకు మధ్య క్రీడ లు, యువజన వ్యవహారాల రంగం లో ద్వైపాక్షిక ఆదాన ప్రదాన కార్యక్రమాల తో క్రీడా విజ్ఞానం, క్రీడ లకు సంబంధించిన మందులు, శిక్షణ కు సంబంధించిన మెలకువ లు, యువజనోత్సవాల లోను, శిబిరాల లోను పాలుపంచుకొనే కారణంగా ఈ రంగం లో జ్ఞానాన్ని, ప్రావీణ్యాన్ని పెంచుకోవడం లో తోడ్పాటు లభించగలదు. దీని ద్వారా అంతర్జాతీయ ఆటల పోటీల లో మన క్రీడాకారుల ప్రదర్శన మెరుగుపడగలదు; అలాగే భారతదేశాని కి, మాల్దీవుల కు మధ్య ద్వైపాక్షిక సంబంధాలు పటిష్టం అయ్యేందుకు అవకాశం ఉంటుంది.
ప్రయోజనాలు:
క్రీడ లు, యువజన వ్యవహారాల రంగం లో మాల్దీవుల తో ద్వైపాక్షిక సహకారం ఫలితం గా సమకూరే ప్రయోజనాలు క్రీడాకారులు అందరికీ వారు ఏ కులానికి, ఏ వర్గానికి, ఏ ప్రాంతానికి, ఏ ధర్మానికి చెందిన వారు అయినప్పటికీ, వారు క్రీడాకారులు గాని, లేదా క్రీడాకారిణులు అయినప్పటికీ కూడా ను సమానం గా దక్కుతాయి.
రైల్వే మంత్రిత్వ శాఖ
ఆర్పీఎఫ్లో 9000 కానిస్టేబుల్లు, సబ్-ఇన్స్పెక్టర్ పోస్టుల భర్తీపై మీడియాలో వచ్చిన వార్తలపై
ఆర్పీఎఫ్లో 9000 కానిస్టేబుల్లు, సబ్-ఇన్స్పెక్టర్ పోస్టుల భర్తీకి సంబంధించి మీడియాలో కల్పిత వార్తలు ప్రచారం అవుతున్నాయి. ఆర్పీఎఫ్, రైల్వే మంత్రిత్వ శాఖ వారి అధికారిక వెబ్సైట్, ప్రింట్ లేదా ఎలక్ట్రానిక్ మీడియా ద్వారా దీనికి సంబంధించి ఎటువంటి నోటిఫికేషన్ జారీ చేయబడలేదని ఇందుమూలంగా తెలియజేయబడింది.
చట్ట, న్యాయ మంత్రిత్వ శాఖ
ఆజాదీ కా అమృత్ మహోత్సవ్ వారోత్సవాల్లో భాగంగా 2021 నవంబర్ 8 నుంచి 14 వరకు న్యాయశాఖ ‘టెలీ లా ఆన్ వీల్స్’ ప్రచారాన్ని ప్రారంభించింది.
నవంబర్ 13, 2021న టెలీ లా మొబైల్ యాప్ను లాంచ్ చేయనున్న న్యాయశాఖ మంత్రి
దేశవ్యాప్తంగా నిర్వహిస్తున్న ఆజాదీ కా అమృత్ మహోత్సవ్ వేడుకల్లో భాగంగా న్యాయశాఖ 2021 నవంబర్ 8 నుంచి 14 వరకు వారం రోజులపాటు నిర్వహించే ‘టెలీ లా ఆన్ వీల్స్’ ప్రచారాన్ని ప్రారంభించింది. ఈ ప్రచారంలో భాగంగా అనేక కార్యకలాపాలు నిర్వహిస్తోంది. న్యాయబద్ధంగా ప్రజల హక్కులను క్లెయిమ్ చేయడం కోసం, ప్రజల ఇబ్బందులను సకాలంలో పరిష్కరించడం కోసం ముందస్తు వ్యాజ్యం సలహా ద్వారా వ్యక్తులను సాధికారపర్చడానికి చర్యలు చేపట్టడం జరిగింది.
గౌరవ ప్రధానమంత్రి నరేంద్ర మోదీ కలలను సాకారం చేసేందుకు.. ప్రగతిశీల మరియు నూతన భారతదేశం అద్భుతమైన చరిత్ర, సంస్కృతి మరియు విజయాలను జరుపుకోవడానికి నిర్వహిస్తున్న ఆజాదీ కా అమృత్ మహోత్సవాల్లో భాగంగా న్యాయశాఖ ప్రారంభించిన ఈ కార్యక్రమంలో డిజిటల్గా చట్టపరమైన సాధికారత ద్వారా అందరికీ న్యాయం జరిగేలా ఈ వారాన్ని అంకితం చేయనున్నారు.
టెలీ -లా సేవలను అందించే వారి సమీపంలోని కామన్ సర్వీస్ సెంటర్లను  సందర్శించమని కోరడం ద్వారా టెలి -మరియు వీడియో కాన్ఫరెన్సింగ్ సౌకర్యాల ద్వారా న్యాయ సలహా మరియు సంప్రదింపులను కోరుకునే వారిని ప్రోత్సహించడానికి దేశవ్యాప్తంగా ప్రత్యేక లాగిన్ వారం నిర్వహించబడుతోంది. ఈ ప్రయోజనం కోసం ఈ సీఎస్సీలు కానూనీ సలాహ్ సహాయక్ కేంద్రంగా బ్రాండ్ చేయబడ్డాయి. టెలీ -లా ఆన్ వీల్స్ ప్రచారం సీఎస్సీ ఇ –గవర్నెన్స్ సహాయంతో నిర్వహించబడుతోంది. ఇది దేశవ్యాప్తంగా 4 లక్షలకుపైగా డిజిటల్గా ప్రారంభించబడిన సీఎస్సీల నెట్వర్క్ను కలిగి ఉంది.
టెలీ లా ఆన్ వీల్స్ ప్రచార సందేశాన్ని ప్రదర్శించే ప్రత్యేక మొబైల్ వ్యాన్లు కూడా ప్రారంభించబడ్డాయి. మొదటి దానిని న్యాయ శాఖ ప్రాంగణం నుండి న్యాయ శాఖ కార్యదర్శి జెండా ఊపి ప్రారంభించారు. ఈ వ్యాన్లు ప్రతిరోజూ 30-40 కిలోమీటర్ల దూరం ప్రయాణించి, టెలీ -లాపై సమాచార కరపత్రాలను పంపిణీ చేస్తాయి. టెలీ -లా సేవల గురించి ఫిల్మ్లు మరియు రేడియో జింగిల్లను ప్రసారం చేస్తాయి. అదే సమయంలో న్యాయ సలహా, సంప్రదింపులు మరియు సమాచారం పై హిందీ మరియు ఇంగ్లీషులో సంక్షిప్త సందేశాలు పంపడం ద్వారా కేసులను నమోదు చేయడానికి గ్రామస్థులకు అవగాహన కల్పిస్తాయి.
ఈ వారోత్సవ ప్రచారంలో భాగంగా ప్రధానంగా న్యాయ మంత్రిత్వశాఖ ‘టెలీ లా మొబైల్యాప్’ను న్యాయశాఖ మంత్రి నవంబర్ 13, 2021న ప్రారంభిస్తారు. న్యాయసలహా, సంప్రదింపుల కోసం ఈ యాప్ లబ్ధిదారులను ప్యానెల్ న్యాయవాదులతో నేరుగా అనుసంధానిస్తుంది. యాప్ ప్రారంభించిన తర్వాత గూగుల్ ప్లే స్టోర్ నుంచి డౌన్లోడ్ చేసుకోవడానికి అండ్రాయిడ్ వెర్షన్లో అందుబాటులో ఉంటుంది. ఈ కార్యక్రమంలో పారా లీగల్ వలంటీర్లు, గ్రామ స్థాయి పారిశ్రామికవేత్తలు, ప్యానెల్ లాయర్లు మరియు రాష్ట్ర కోఆర్డినేటర్లతో సహా 126 మందిని ఉత్తర, దక్షిణ, తూర్పు, పశ్చిమ, ఈశాన్య మరియు మధ్య మండలాలు ఇలా ఆరు వేర్వేరు జోన్ల నుండి ఎంపిక చేశారు. దీనిద్వారా చిట్టచివరి వ్యక్తి వరకు న్యాయసహాయాన్ని విజయవంతంగా అనుసంధానించారు.
గ్రామీణాభివృద్ధి మంత్రిత్వ శాఖ
ఉపాధి హామీ పథకం కింద పెరిగిన ఉపాధి
మహాత్మా గాంధీ జాతీయ గ్రామీణ ఉపాధి హామీ చట్టం కింద వ్యక్తుల ఉపాధి అవసరాల వివరాలు ఈ ఆర్థిక సంవత్సరంలో సెప్టెంబర్ 12 వరకు ఇలా ఉన్నాయి:
|
|
మహాత్మాగాంధీ జాతీయ గ్రామీణ ఉపాధి హామీకింద సెప్టెంబర్ 12,2020 వరకు డిమాండ్
|
|
ఆర్థిక సంవత్సరం
|
|
ఏప్రిల్
|
|
మే
|
|
జూన్
|
|
జులై
|
|
ఆగస్టు
|
|
సెప్టెంబర్ 12,2020
|
|
సెప్టెంబర్
12,2020 వరకు మొత్తం డిమాండ్
|
|
2020-21
|
|
1,90,11,940
|
|
5,20,97,876
|
|
6,20,66,691
|
|
4,25,79,581
|
|
3,14,35,525
|
|
1,77,15,391
|
|
22,49,07,004
|
|
2019-20
|
|
3,06,11,584
|
|
3,59,74,776
|
|
3,56,51,034
|
|
2,40,65,189
|
|
1,81,40,113
|
|
1,75,95,676
|
|
16,20,38,372
|
|
పెరుగుదల %
|
|
38.79
2020-21 ఆర్థిక సంవత్సరంలో సెప్టెంబర్ 12 వరకు మహాత్మాగాంధీ జాతీయ గ్రామీణ ఉపాధి హామీ పథకం కింద ఉపాధి లబ్ధి పొందినవారి సంఖ్య 8.29 కోట్లు. 2020-21 ఆర్థిక సంవత్సరానికి గాను మొత్తం రూ. 61,500 కోట్లు పని జరగగా అందులో ఇప్పటిదాకా రూ. 60,599 కోట్లు విడుదలయ్యాయి. ఆర్థికమంత్రి ప్రకటించినా ఆత్మనిర్భర్ పాకేజ్ కింద ప్రభుత్వం మహాత్మాగాంధీ జాతీయ గ్రామీణ ఉపాధి హామీ పథకం కోసం అదనంగా రూ. 40,000 కోట్ల నిధులు ఏర్పాటు చేసింది.
ఈ పథకం కింద కొత్త పనులు చేర్చటమన్నది ఎప్పటికప్పుడు క్రమం తప్పకుందా సాగే కార్యక్రమం. దీనికిందికి మరిన్ని పనులు వచ్చి చేరుతుంటాయి.ఈ క్రమంలోనే 2.7.2020 నాడు ఈ పథకం కిందికి వచ్చే పనుల సంఖ్యను 262 కు చేర్చారు. నైపుణ్యం అవసరంలేని 230 పనిదినాలతో స్వచ్ఛ భారత్ మిషన్  కింద సామూహిల పారిశుద్ధ్య సముదాయాల నిర్మాణం కూడా కలిపారు.
ఇతర మంత్రిత్వశాఖలు, విభాగాలతో కలిసి ప్రభుత్వం ఎప్పటికప్పుడు కన్వర్జెన్స్ మార్గదర్శకాలు కూడా జారీచేస్తుంది. దీనివలన దీర్ఘకాలం మన్నే ఆస్తుల సృష్టి జరుగుతుంది. గ్రామీణ ప్రాంతాలలో మరిన్ని అవకాశాలు ఏర్పడతాయి. ఇటీవల ఈ క్రింద పేర్కొన్న మార్గదర్శకాలు జారీఅయ్యాయి:
వివిధ విభాగాల కార్యదర్శుల ఉమ్మడి సంతకాలతో 24.04.2020 న డివో లెటర్ ను రాష్ట్రాలు, కేంద్రపాలిత ప్రాంతాల ప్రధాన కార్యదర్శులకు పంపారు. దేశంలో నీటి సంరక్షణ, నీటి నిర్వహణ లాంటి అంశాలమీద సానుకూల ప్రభావం చూపగలిగేలా చర్యలు తీసుకోవాలని ఆ లేఖలో కోరారు. ఇప్పటికే ఉన్న నీటి వనరులను పరిరక్షించటం, భూగర్భ జలాల రీఛార్జ్, వర్షపు నీటి నిల్వ, సంప్రదాయ నీటి నిల్వలను, వాగులను ప్రోత్సహించటం అందులో భాగాలు. ఈ కార్యకలాపాల వలన గ్రామీణ ప్రాంతాల్లో నీటి వనరుల సుస్థిరత ఏర్పడి ప్రస్తుతం అమలు చేస్తున్న జల్ జీవన్ మిషన్ పటిష్టమవుతుంది.
వ్యక్తిగత లబ్ధిదారులకు, సమూహాలకు ఎన్ ఆర్ ఎల్ ఎం కింద రాష్ట్ర ప్రభుత్వ పథకాలతో కన్వర్జెన్స్ సాధించేలా న్యూట్రి గార్డెన్ ను ప్రోత్సహిస్తూ 04.05.2020 తేదీతో మార్గదర్శకాల జారీ
2020-21 ఆర్థిక సంవత్సరానికి గాను గ్రామ పంచాయితీ భవనాల నిర్మాణానికి 10.06.2020 న ఉమ్మడి మార్గదర్శకాల జారీ
పశుగణాభివృద్ధి, పాడి విభాగంతో కలిసి పశుగ్రాస పొలాల అభివృద్ధికి 26.06.2020 న ఉమ్మడి మార్గదర్శకాల జారీ
జాతీయ ఔషధ మొక్కల బోర్డు, ఆయుష్ మంత్రిత్వశాఖ, డి ఆర్ డి వో కలిసి ఔషధ మొక్కలను అభివృద్ధి పరచటానికి 11.08.2020 న ఉమ్మడి మార్గదర్శకాల జారీ
ఈ సమాచారాన్ని కేంద్ర గ్రామీణాభివృద్ధి, పంచాయితీరాజ్ శాఖామంత్రి శ్రీ నరేంద్ర సింగ్ తోమర్ ఈ రోజు లోక్ సభలో ఇచ్చిన లిఖితపూర్వక సమాధానంలో పొందుపరచారు
మానవ వనరుల అభివృద్ధి మంత్రిత్వ శాఖ
ఆస్ట్రేలియా తన సహభాగి అయిన గౌరవనీయ జేసన్ క్లేర్తో కలిసి 6వ ఆస్ట్రేలియా ఇండియా ఎడ్యుకేషన్ కౌన్సిల్కు సహాధ్యక్షత వహించి, ద్వైపాక్షిక సమావేశాలు నిర్వహించిన శ్రీ ధర్మేంద్ర ప్రధాన్
విద్య, స్కిల్లింగ్లలో సహకారాన్ని మరింతపెంచుకునేందుకు అంగీకరించిన ఇరు వర్గాలు
భారత్లో తమ క్యాంపస్లను ఏర్పాటు చేసుకునేందుకు అవకాశాలను అన్వేషించవలసిందిగా ఆస్ట్రేలియా విద్యా సంస్థలను ఆహ్వానించిన శ్రీ ప్రధాన్
భారతీయ విద్యార్ధుల పెండింగ్ వీసాల సమస్యను లేవనెత్తిన శ్రీ ధర్మేంద్ర ప్రధాన్
ఆస్ట్రేలియా సమస్థాయి మంత్రి గౌరవనీయ జేసన్ క్లేర్తో కలిసి ఆస్ట్రేలియా ఇండియా ఎడ్యుకేషన్ కౌన్సిల్  6 సమావేశానికి సహ అధ్యక్షత వహించడమే కాక ద్వైపాక్షిక సమావేశాన్ని కేంద్ర విద్య, నైపుణ్యాభివృద్ధి, వ్యవస్థాపకత మంత్రి శ్రీ ధర్మేంద్ర ప్రధాన్ నేడు
నిర్వహించారు.
ద్వైపాక్షిక సమావేశం సందర్భంగా మంత్రులు విద్య, నైపుణ్యాల అభివృద్ధి, పరిశోధన, ఆవిష్కరణ, వ్యవస్థాపకతలలో సహకారాన్ని మరింత బలోపేతం చేసేందుకు ఫలవంతమైన చర్చలు జరిపారు. అలాగే, ఆస్ట్రేలియా విశ్వవిద్యాలయాలను, స్కిల్లింగ్ సంస్థలను భారత్లో క్యాంపస్లను ఏర్పాటు చేసి, భారతీయ సంస్థలతో సహకారానికి గల అవకాశాలను అన్వేషించవలసిందిగా శ్రీ ధర్మేంద్ర ప్రధాన్ ఆహ్వానించారు. గౌరవనీయ జేసన్ క్లేర్ను ఈ ఏడాది చివరిలోగా భారత్ పర్యటనకు రావలసిందిగా ఆహ్వానించారు.భారత్- ఆస్ట్రేలియా సమగ్ర వ్యూహాత్మక భాగస్వామ్యానికి విద్యను కీలక స్తంభంగా చేసే ఉద్దేశ్యంతో అభ్యాసం, నైపుణ్యాలు, పరిశోధనలలో సహకారాన్ని విస్తరించేందుకు మంత్రులిద్దరూ అంగీకారానికి వచ్చారు.
ఆస్ట్రేలియా- ఇండియా ఎడ్యుకేషన్ కౌన్సిల్ 6వ సమావేశంలో మాట్లాడుతూ, విద్య, నైపుణ్యాల అభివృద్ధి, పరిశోధనా ప్రాధాన్యతల చర్యలను బలోపేతం చేసేందుకు, సంబంధాలను ముందుకు తీసుకువెళ్ళేందుకు ఎఐఇసి అత్యంత ప్రభావవంతమైన ఫోరం అని శ్రీ ప్రధాన్ అన్నారు. వచ్చే ఏడాది ఎఐఇసి 7వ సమావేశాన్ని భారత్లో నిర్వహించవలసిందిగా ఆయన ఆస్ట్రేలియా బృందాన్ని ఆహ్వానించారు.
ఆయుర్వేద, యోగ, వ్యవసాయం తదితర రంగాలలో ఇరు దేశాల మధ్య పరిశోధనకు సహకారం అవసరాన్ని శ్రీ ప్రధాన్ నొక్కి చెప్పారు. మైనింగ్, లాజిస్టిక్స్ నిర్వహణ తదితరాలలో నైపుణ్యాల ప్రమాణీకరణకు సహకారానికి ఆయన పిలుపు ఇచ్చారు. భారత్ డిజిటల్ యూనివర్సిటీని, గతి శక్తి యూనివర్సిటీని ఏర్పాటు చేసిందని, దీనికి సంబంధించిన పాఠ్యాంశాలను, ఇతర అంశాలను ఇరు దేశాలు కలిసి పని చేసి నిర్ణయించవచ్చని ఆయన అన్నారు.
దీనితోపాటుగా, ఆస్ట్రేలియాకు వెళ్ళే భారతీయ విద్యార్దుల పెండింగ్ వీసాల సమస్యను కూడా శ్రీ ప్రధాన్ లేవనెత్తారు. కాగా, పెండింగ్ వీసాల వ్యవహారాన్ని వేగవంతం చేయడంలో సహకరిస్తామని ఆస్ట్రేలియా మంత్రి హామీ ఇచ్చారు. అనంతరం, ఇరువురు మంత్రులు సంయుక్త విలేకరుల సమావేశాన్ని ఏర్పాటు చేసి, ఇరు దేశాలలో నియంత్రణా వాతావరణంపై భాగస్వామ్య అవగాహనను పెంపొందించుకునేందుకు, సంస్థల ద్విమార్గ చలనశీలతను ప్రోత్సహించేందుకు దేశాంతర విద్యపై వర్కింగ్ గ్రూపు ఏర్పాటును ప్రకటించారు. జ్ఞాన వారధులను నిర్మించేందుకు, పరస్పర వృద్ధి, సుసంపన్నత కోసం విద్య, నైపుణ్యాలు, పరిశోధనలలో ఆస్ట్రేలియాతో ద్వైపాక్షిక చర్చలను, చర్యలను గాఢం చేసేందుకు భారత్ కట్టుబడి ఉందని శ్రీ ప్రధాన్ పునరుద్ఘాటించారు.
ఎమ్మెల్సీ, ఎన్ఎస్డబ్ల్యు విద్యా మంత్రి గౌరవనీయ సారా మిచెల్ తో కలిసి శ్రీ ప్రధాన్ ఒక పాఠశాలను సందర్శించనున్నారు. ఆయన సిడ్నీలో గల టిఎఎఫ్ఇ ఎన్ఎస్ఎఫ్, యూనివర్సిటీ ఆఫ్ న్యూ సౌత్ వేల్స్ ను సందర్శించి, ఆస్ట్రేలియా ప్రభుత్వ విద్యా విభాగపు సీనియర్ ప్రతినిధులు, వైస్ ఛాన్సలర్లతో ముచ్చటిస్తారు.
రైల్వే మంత్రిత్వ శాఖ
'డెడికేటెడ్ ఫ్రైట్ కారిడార్ కార్పోరేషన్ ఇండియా లిమిటెడ్'  పురోగతిపై రాష్ట్రాల అధికారులతో
సమీక్షించిన రైల్వే, వాణిజ్యం&పరిశ్రమల శాఖ మంత్రి పీయూష్ గోయల్
సమీక్షలో పాల్గొన్న బిహార్, గుజరాత్, మహారాష్ట్ర, ఉత్తరప్రదేశ్ అధికారులు; సమస్యల పరిష్కారంపై భరోసా
ప్రాజెక్టు పనులకు న్యాయపర ఇబ్బందులు ఎదురైతే మధ్యవర్తిత్వ ప్రక్రియను వేగవంతం చేయాలని, చట్టాన్ని అమలు చేయాలని కోరిన రాష్ట్రాలు
పరిష్కార ప్రక్రియలను యుద్ధప్రాతిపదికన చేపట్టాలని విజ్ఞప్తి
ప్రాజెక్టును వేగవంతం చేయాలని సంబంధిత రాష్ట్రాలకు ఇప్పటికే లేఖలు రాసిన మంత్రిత్వ శాఖ
ప్రాజెక్టు పురోగతిపై ప్రతి వారం పర్యవేక్షణ
రైల్వే, వాణిజ్యం&పరిశ్రమల శాఖ మంత్రి శ్రీ పీయూష్ గోయల్, 'డెడికేటెడ్ ఫ్రైట్ కారిడార్'  వెళ్లే రాష్ట్రాల అధికారులతో సమావేశమయ్యారు. రైల్వే శాఖ, డీఎఫ్సీసీఐఎల్ ఉన్నతాధికారులు పాల్గొన్నారు.
తూర్పు డీఎఫ్సీ , పశ్చిమ డీఎఫ్సీ లోని అన్ని సెక్షన్లలో పనులు వేగవంతం చేసేందుకు అన్ని చర్యలు తీసుకోవాలని డీఎఫ్సీసీఐఎల్ ఉన్నతాధికారులు, రాష్ట్రాలను కేంద్ర మంత్రి ఆదేశించారు. ప్రతి రాష్ట్రంలో పనుల పురోగతిపై సవివరంగా చర్చ జరిగింది. సమస్యలను పరిష్కరించి, సాఫీగా పనిని జరిపించేలా రాష్ట్రాలకు సూచనలు ఇచ్చారు.
భూ సేకరణ పురోగతి, ఆర్వోబీల నిర్మాణంపైనా చర్చ జరిగి, వాటి సమస్యలు పరిష్కారమయ్యాయి. ప్రాజెక్టు పనులకు న్యాయపరమైన ఇబ్బందులు ఎదురైతే మధ్యవర్తిత్వ ప్రక్రియను వేగవంతం చేయాలని, చట్టాన్ని అమలు చేయాలని
రాష్ట్రాలు గోయల్ను కోరాయి.
ప్రాజెక్టును పరుగులు పెట్టించేందుకు, అవసరమైతే రాష్ట్రాధికారులతో రోజూ సమీక్ష నిర్వహించాలని సమావేశంలో నిర్ణయించారు. అన్ని విభాగాల పనితీరుపై గట్టి పర్యవేక్షణ ఉండాలని కూడా నిర్ణయించారు.
భారత ప్రభుత్వం చేపట్టిన భారీ రైల్వే మౌలిక సదుపాయాల కల్పన ప్రాజెక్టుల్లో 'డెడికేటెడ్ ఫ్రైట్ కారిడార్' ఒకటి. దీని పొడవు 3360 కిలోమీటర్లు. వ్యయం 81,459 కోట్ల రూపాయలు. ప్రాజెక్టు ప్రణాళిక, అభివృద్ధి, ఆర్థిక వనరులు, నిర్మాణాలు, నిర్వహణను చూసుకోవడానికి ప్రత్యేకంగా 'డీఎఫ్సీసీఐఎల్'ను కేంద్ర ప్రభుత్వం ఏర్పాటు చేసింది.
హోం మంత్రిత్వ శాఖ
కోవిడ్ వ్యాప్తి కట్టడి విధుల్లో అలక్ష్యం వహించిన నలుగురు జీఎన్సీటీడీ అధికారులపై క్రమశిక్షణ చర్యలు
కోవిడ్-19  కట్టడికి సంబంధించిన విధి నిర్వహణలో అలక్ష్యం కనబరిచిన గవర్నమెంట్ ఆఫ్ నేషనల్ క్యాపిటల్ టెరిటరీ ఆఫ్ ఢిల్లీ  చెందిన నలుగురు అధికారులపై సర్కారు క్రమశిక్షణ చర్యలకు దిగింది. కోవిడ్-19 కట్టడికి గాను విపత్తుల నిర్వహణ చట్టం-2005 కింద ఏర్పాటు చేసిన జాతీయ కార్యనిర్వహక కమిటీ చైర్పర్సన్ జారీ చేసిన సూచనలకు కట్టుబడి విధులు నిర్వహించాల్సిన ఈ అధికారులు విధి నిర్వహణలో అలక్ష్యం వహించారు. కోవిడ్-19పై పోరులో భాగంగా అమలు చేస్తున్న లాక్డౌన్ సమయంలో ప్రజారోగ్యం, భద్రత సంబంధించి జారీ చేసిన నిబంధనలను అమలు చేయడంలో ఈ అధికారులు తీవ్ర లోపాల్ని కనబరిచారన్న కారణంగా ఈ అధికారులకు సంబంధిత నియంత్రణ విభాగం వీరిపై క్రమశిక్షణ చర్యలకు దిగింది. క్రమశిక్షణ చర్యలకు జారీ అయిన అధికారుల్లో అడిషనల్ చీఫ్ సెక్రెటరీ, ప్రిన్సిపల్ సెక్రెటరీ స్థాయి అధికారులు ఉండడం విశేషం. జీఎన్సీటీడీ రవాణా శాఖకు చెందిన అదనపు చీఫ్ సెక్రెటరీ, జీఎన్సీటీడీ ఆర్థిక విభాగం ప్రిన్సిపల్ సెక్రెటరీ మరియు డివిజనల్ కమిషనర్ల పై తక్షణ అమలు నిబంధనతో సస్పెండ్ వేటు పడింది. మరోవైపు జీఎన్సీటీడీ భూ మరియు భవనాల శాఖకు చెందిన అదనపు చీఫ్ సెక్రెటరి, సలీమ్పురాకు చెందిన ఎస్డీఎంలకు కూడా షోకాజ్ నోటీసులు జారీ అయ్యాయి.
(Visitor Counter : 91
ప్రధాన మంత్రి కార్యాలయం
డైరెక్టర్జనరల్స్ ఆఫ్ పోలీస్/ ఇన్స్ పెక్టర్ జనరల్స్ ఆఫ్పోలీస్ యొక్క అఖిల భారతీయ సమ్మేళనం లో పాలుపంచుకొన్న ప్రధాన మంత్రి
పోలీసు బలగాల ను మరింత స్పందనశీలం గా తీర్చిదిద్దాలని, ఇంకాకొత్త గా ఉనికి లోకి వస్తున్న సాంకేతిక పరిజ్ఞానాల లో వారికి శిక్షణ ను ఇవ్వాలనిసూచించిన ప్రధాన మంత్రి
వివిధ ఏజెన్సీల కు డేటా బదలాయింపు సాఫీ గా జరగడం కోసం నేశనల్డేటా గవర్నెన్స్ ఫ్రేంవర్క్ ముఖ్యం అని స్పష్టంచేసిన ప్రధాన మంత్రి
రాష్ట్ర పోలీసు మరియుర కేంద్రీయ ఏజెన్సీల మధ్య సహకారంపెంపొందాలని నొక్కిచెప్పిన ప్రధాన మంత్రి
కాలంచెల్లిన నేర సంబంధి చట్టాల ను రద్దు చేయాలని సిఫారసు చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ జనవరి 21 వ మరియు 22 వ తేదీల లో న్యూ ఢిల్లీ లో ఏర్పాటైన డైరెక్టర్ జనరల్స్ ఆఫ్ పోలీస్/ ఇన్స్ పెక్టర్ జనరల్స్ ఆఫ్ పోలీస్ యొక్క అఖిల భారతీయ సమ్మేళనం లో పాలుపంచుకొన్నారు.
పోలీసు బలగాల ను మరింత స్పందనశీలమైనవి గా తీర్చిదిద్దాలని మరి కొత్త గా ఉనికి లోకి వస్తున్నటువంటి సాంకేతిక విజ్ఞానాల లో వారికి శిక్షణ ను ఇవ్వాల ని ప్రధాన మంత్రి సూచనలు చేశారు. ఏజెన్సీల మధ్య ఇబ్బంది లేకుండా డేటా ఆదాన ప్రదానం జరిగేలా చూడడానికి గాను నేశనల్ డేటా గవర్నెన్స్ ఫ్రేం వర్క్ అనేది చాలా ముఖ్యం అని ఆయన స్పష్టంచేశారు. బయోమెట్రిక్స్ వంటి సాంకేతిక పరిష్కార మార్గాల ను మనం మరింత గా వినయోగించుకొంటూ ఉండాలి, మరో పక్క కాలి నడకన గస్తీ కాయడం మొదలైన సాంప్రదాయక పోలీసింగ్ యంత్రాంగాల ను ఇంకా అధికం గా పటిష్ట పరచుకోవలసిన అవసరం కూడా ఉంది అని ప్రధాన మంత్రి అన్నారు. నేర సంబంధి చట్టాల లో వ్యవహార దూరమైనటువంటి చట్టాల ను కొట్టివేయాలని, రాష్ట్రాల మధ్య పోలీసు సంస్థల కు ప్రమాణాల ను నెలకొల్పాలని ఆయన సిఫారసు చేశారు. కారాగార నిర్వహణ ను మెరుగుపరచడం కోసం జైలు సంస్కరణల తీసుకు రావాలని ఆయన సూచించారు. అధికారులు తరచు గా సందర్శనల ను ఏర్పాటు చేసుకోవడం ద్వారా సరిహద్దు ప్రాంతాల లో సురక్ష తో పాటు గా కోస్తా తీర ప్రాంతాల లో సురక్ష ను బలపరచడం అనే అంశాన్ని గురించి కూడా ఆయన చర్చించారు.
సామర్థ్యాల ను వినియోగించుకోవడం మరియు ఉత్తమ అభ్యాసాల ను పరస్పరం ఆచరిస్తుండడం కోసం రాష్ట్రాల పోలీసు మరియు కేంద్రీయ సంస్థల మధ్య సహకారం పెంపొందాలి అని ప్రధాన మంత్రి నొక్కిచెప్పారు. ఎప్పటికప్పుడు ఎదురవుతూ ఉన్న సవాళ్ల ను గురించి మరియు తమ తమ జట్టుల మధ్య తరచు విధవిధాలు గా అనుసరిస్తున్నటువంటి ఉత్తమ అభ్యాసాల ను గురించి చర్చించుకోవడం కోసం డైరెక్టర్ జనరల్స్ ఆఫ్ పోలీస్/ ఇన్స్ పెక్టర్ జనరల్స్ ఆఫ్ పోలీస్  సమ్మేళనం వంటి వాటినే రాష్ట్రం/జిల్లా స్థాయిల లో సైతం నిర్వహించడాన్ని గురించి పరిశీలించండి అని ఆయన సూచన చేశారు.
విశిష్ట సేవల కు గాను పోలీసు పతకాల ను ప్రధాన మంత్రి ప్రదానం చేసిన తరువాత సమ్మేళనం ముగిసింది.
ఉగ్రవాదాన్ని ఎదుర్కోవడం లో ఎదురయ్యే సవాళ్లు,చొరబాటుల ను అడ్డుకోవడం మరియు సైబర్ సెక్యూరిటి లు సహా పోలీసింగ్ కు , ఇంకా జాతీయ భద్రత కు సంబంధించిన వివిధ అంశాల ను సమ్మేళనం లో సమీక్షించడమైంది. కేంద్ర హోం మంత్రి, హోం శాఖ సహాయ మంత్రులు, జాతీయ భద్రత సలహాదారు, కేంద్ర హోం శాఖ కార్యదర్శి, రాష్ట్రాలు/కేంద్ర పాలిత ప్రాంతాల డైరెక్టర్ జనరల్స్ ఆఫ్ పోలీస్/ ఇన్స్ పెక్టర్ జనరల్స్ ఆఫ్ పోలీస్ , ఇంకా కేంద్రీయ పోలీసు సంస్థల/కేంద్రీయ సాయుధ పోలీసు బలగాల అధిపతులు ఈ సమ్మేళనం లో పాల్గొన్నారు. వీరు కాకుండా రాష్ట్రాలు కేంద్ర పాలిత ప్రాంతాల నుండి వేరు వేరు స్థాయిల కు చెందిన దాదాపు గా 600 మంది అధికారులు సైతం వర్చువల్ విధానం ద్వారా ఈ సమ్మేళనం లో పాలుపంచుకొన్నారు.
రహదారి రవాణా, హైవేల మంత్రిత్వ శాఖ
జాతీయ రహదారి నిర్మాణంలో ఫాస్ఫర్-జిప్సమ్ వినియోగాన్ని అన్వేషిస్తున్న - ఎన్.హెచ్.ఏ.ఐ.
పర్యావరణపరంగా స్థిరమైన జాతీయ రహదారి మౌలిక సదుపాయాలను నిర్మించడానికి, వ్యర్థ పదార్థాల వినియోగాన్ని ప్రోత్సహించడానికి, ఎన్.హెచ్.ఏ.ఐ. నిబద్ధతతో తన కృషిని కొనసాగిస్తోంది. ఇందులో భాగంగా, కేంద్ర రసాయనాలు, ఎరువుల మంత్రిత్వ శాఖ కు చెందిన ఎరువుల విభాగంతో కలిసి జిప్సం వినియోగంలో వృత్తాకార ఆర్థిక వ్యవస్థను సాధించేందుకు జాతీయ రహదారి నిర్మాణంలో ఫాస్ఫర్-జిప్సమ్ ను ఉపయోగించడం కోసం, ఎన్.హెచ్.ఏ.ఐ. వివిధ ప్రాజెక్టులపై క్షేత్ర స్థాయి ప్రయోగాలు చేపట్టనుంది.
ఫాస్ఫర్-జిప్సం అనేది ఎరువుల ఉత్పత్తిలో ఒక ఉప ఉత్పత్తి. ఒక భారతీయ ఎరువుల కంపెనీ ఫాస్ఫర్-జిప్సమ్ తో ఒక రహదారిని నిర్మించింది. కేంద్ర రహదారి పరిశోధనా సంస్థ  ఆ రహదారిని క్షుణ్ణంగా పరీక్షించింది, ఆ సంస్థ సమర్పించిన నివేదిక ఆధారంగా, తటస్థీకరించిన ఫాస్ఫర్-జిప్సమ్ వ్యర్థ పదార్థాలను మూడు సంవత్సరాల పాటు రహదారి నిర్మాణం కోసం ఇండియన్ రోడ్ కాంగ్రెస్  గుర్తించింది.
జాతీయ రహదారిపై ఫాస్ఫర్-జిప్సమ్ పనితీరును అంచనా వేయడం తో పాటు, రహదారుల నిర్మాణంలో ఫాస్ఫర్-జిప్సమ్ వ్యర్థ పదార్థాల వినియోగం పై వివిధ వాటాదారుల్లో విశ్వాసాన్ని పెంపొందించడానికి, ఏదైనా ఒక ఎన్.హెచ్.ఏ.ఐ. ప్రాజెక్టు పై క్షేత్ర స్థాయి ప్రయత్నాలు చేపట్టాలని ఎరువుల కంపెనీ తో పాటు, సి.ఆర్.ఆర్.ఐ. ని కోరడం జరిగింది.
రోడ్డు నిర్మాణంలో ప్లాస్టిక్ వ్యర్థాల వాడకాన్ని కూడా ఎన్.హెచ్.ఏ.ఐ. ప్రోత్సహిస్తోంది. ఇది ఇప్పటికే చాలా విజయవంతంగా పరీక్షించబడింది. ప్లాస్టిక్ వ్యర్థాలను ఉపయోగించి నిర్మించిన రోడ్లు మన్నికైనవి, స్థిరమైనవి, తారు మన్నికను పెంచుతాయని అధ్యయనాలు నిర్ధారించాయి. ఒక కిలోమీటరు మేర నాలుగు వరుసల రహదారి నిర్మించడానికి సుమారు ఏడు టన్నుల ప్లాస్టిక్ వ్యర్థాలు సద్వినియోగ మవుతాయి.
అదేవిధంగా, హైవేలు, ఫ్లై ఓవర్ కట్టల నిర్మాణం కోసం థర్మల్ పవర్ ప్లాంట్ల లో  బొగ్గు దహనం కారణంగా వచ్చే ‘ఫ్లై యాష్’ వంటి చక్కటి అవశేషాలను ఎన్.హెచ్.ఏ.ఐ. ఉపయోగించింది. 135 కి.మీ పొడవు, ఆరు వరుసల "ఈస్టర్న్ పెరిఫెరల్ ఎక్స్ప్రెస్ వే” నిర్మాణంలో 1.2 కోట్ల ఘనపు మీటర్ల ఫ్లై-యాష్ ని ఉపయోగించారు.
కొత్త పదార్థాల వినూత్న వినియోగాన్ని ఎన్.హెచ్.ఏ.ఐ. ప్రోత్సహిస్తోంది. కార్బన్ వినియోగాన్ని తగ్గించడం, మన్నికను పెంచడం, నిర్మాణాన్ని మరింత పొదుపుగా చేయడంపై ఎన్.హెచ్.ఏ.ఐ. దృష్టి సారించింది.
ఈశాన్య ప్రాంత అభివృద్ధి మంత్రిత్వ శాఖ
డిఒఎన్ఇఆర్ మంత్రి శ్రీ జి. కిషన్ రెడ్డితో సమావేశమైన యుఎన్డిపి అంతర్జాతీయ అధిపతి అచీమ్ స్టీనర్
యునైటెడ్ నేషన్స్ డెవలప్మెంట్ ప్రోగ్రాం  అంతర్జాతీయ అధిపతి అచీమ్ స్టీనర్ మంగళవారం నాడు ఈశాన్యరాష్ట్ర అభివృద్ధి, పర్యాటకం, సాంస్కృతిక శాఖల మంత్రి శ్రీ జి.కిషన్రెడ్డిని మర్యాదపూర్వకంగా కలిసి, యుఎన్డిపి భాగస్వామ్యాన్ని బలోపేతం చేసి విస్తరించి, ఈశాన్య ప్రాంతా సంపూర్ణ అభివృద్ధి కోసం చర్చలు నిర్వహించారు.
(స్టీనర్ నేతృత్వంలోని యుఎన్డిపి ప్రతినిధి బృందానికి స్వాగతం పలుకుతూ, ఎండిఒఎన్ఇఆర్, యుఎన్డిపిల మధ్య నిలకడైన భాగస్వామ్యాన్ని శ్రీ రెడ్డి ప్రశంసించారు. ప్రధానమంత్రి శ్రీ నరేంద్ర మోడీ సమర్ధవంతమైన మార్గదర్శకత్వంలో, మంత్రిత్వ శాఖ ఈ ప్రాంతం మిగిలిన దేశంతో సమాన వృద్ధిని అనుభవించడం కోసం ముందుగా పని చేసి, వేగంగా చర్యలు తీసుకుంటోందని శ్రీ రెడ్డి అన్నారు. మొదటి ఈశాన్య ప్రాంత జిల్లా ఎస్డిజి సూచీ సహా డాటా ఆధారిత నిర్ణయాలు తీసుకోవడంలో ఎన్డిపి అందించిన మద్దతు కీలకమని అన్నారు. ఈ ప్రాంతంలోని అందరికీ ఎస్డిజిలను సాధించేలా తమ మంత్రిత్వ శాఖ కట్టుబడి ఉందని ఆయన చెప్పారు.
ఈశాన్య ప్రాంత అభివృద్ధిని వేగవంతం చేసేందుకు భారత ప్రభుత్వం చేస్తున్న కృషిని సమావేశంలో స్టీనర్ ప్రశంసించారు. ఎస్డీజీ స్థానికీకరణపై సాంకేతిక మద్దతును అందించడం ద్వారా ఎస్డిజిలను సాధించేందుకు జాతీయ స్థాయి కృషికి మద్దతు ఇవ్వడానికే కాక అభివృద్ధి కార్యక్రమాల మెరుగైన అమలు, పర్యవేక్షణ కోసం సామర్ధ్య అభివృద్ధికి యుఎన్డిపి కట్టుబడి ఉందని ఆయన అన్నారు. కొలవదగిన సాంకేతిక, వినూత్న పరిష్కారాల ద్వారా జీవనోపాధి, నిలకడైన ఉపాధి అవకాశాలను అందుబాటులోకి తేవడం ద్వారా అక్కడి సమాజాల జీవితాలను, జీవనోపాధిని మెరుగుపరిచేందుకు ఎండిఒఎన్ఇఆర్తో సన్నిహితంగా కలిసి యుఎన్డిపి పని చేయాలని ఆయన సూచించారు.
ఈశాన్య ప్రాంత సామాజిక-ఆర్ధిక అభివృద్ధి వేగవంతం చేసి, సుస్థిర అభివృద్ధి లక్ష్యాల  దిశగా పురోగమించేందుకు తమ భాగస్వామ్య పరిధిని విస్తరించేందుకు అవగాహనా ఒప్పందం దిశగా కృషి చేసేందుకు అచిమ్ స్టీనర్, శ్రీ జి. కిషన్రెడ్డి ఒక అంగీకారానికి వచ్చారు.
ప్రధాన మంత్రి కార్యాలయం
యునెస్కో క్రియేటివ్ సిటీస్ నెట్ వర్క్  లో శ్రీనగర్ చేరినందుకుసంతోషాన్ని వ్యక్తం చేసిన ప్రధాన మంత్రి
శ్రీనగర్ తన పనితనాని కి, జానపద కళ కు ఒక ప్రత్యేక ప్రస్తావన లభించి, యునెస్కో క్రియేటివ్ సిటీస్ నెట్ వర్క్  లో చేరినందుకు గాను ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘సుందరమైన శ్రీనగర్ తన పనితనం మరియు జానపద కళల తాలూకు ఒక ప్రత్యేకమైన ప్రస్తావన అండదండల తో @UNESCO Creative Cities Network  లో చేరినందుకు నేను సంతోషం గా ఉన్నాను. ఇది శ్రీనగర్ యొక్క చైతన్యభరితమైనటువంటి సాంస్కృతిక సభ్యత కు ఒక సముచితమైన గుర్తింపు గా ఉన్నది. జమ్ము, కశ్మీర్ ప్రజల కు అభినందన లు.’’ అని పేర్కొన్నారు.
(
హోం మంత్రిత్వ శాఖ
పోలీసు బలగాల ఆధునీకరణ పథకం కొనసాగింపుకు ఆమోదం తెలిపిన ప్రధానమంత్రి , శ్రీ నరేంద్ర మోదీ నేతృత్వంలోని కేంద్ర ప్రభుత్వం
రాష్ట్రాలు మరియు కేంద్రపాలిత ప్రాంతాల పోలీసు బలగాల ఆధునీకరణ మరియు పనితీరును మెరుగుపరచడానికి కేంద్ర హోం మంత్రి శ్రీ అమిత్ షా రూపొందించిన పథకం
2021-22 నుంచి 2025-26 వరకు 26,275 కోట్ల రూపాయల కేంద్ర నిధులతో అమలు కానున్న పథకం
ప్రధాన మంత్రి శ్రీ నరేంద్ర మోదీ నేతృత్వంలోని కేంద్ర ప్రభుత్వం పోలీసు బలగాల ఆధునీకరణ  పథకాన్ని కొనసాగించడానికి ఆమోదం తెలిపింది. 2021-22 నుంచి 2025-26 మధ్య కాలంలో పథకం అమలు జరుగుతుంది, రాష్ట్రాలు మరియు కేంద్రపాలిత ప్రాంతాల పోలీసు బలగాల ఆధునీకరణ మరియు పనితీరును మెరుగు పరచాలన్న లక్ష్యంతో కేంద్ర హోం మంత్రి శ్రీ అమిత్ షా పథకానికి రూపకల్పన చేశారు. పధకాన్ని అమలు చేసేందుకు అవసరమైన.26,275 కోట్ల రూపాయలను కేంద్ర నిధుల నుంచి సమకూర్చడం జరుగుతుంది. బలాలను ఆధునీకరించి వాటి సామర్థ్యం పెంపొందించేందుకు అవసరమైన అన్ని సంబంధిత ఉప పథకాలను దీనిలో భాగంగా అమలు చేయడం జరుగుతుంది.
పథకం ముఖ్య అంశాలు:
1. దేశంలో పటిష్టమైన ఫోరెన్సిక్ వ్యవస్థను అభివృద్ధి చేయడం ద్వారా నేర న్యాయ వ్యవస్థను పటిష్టం చేయడం కోసం పథకంలో చర్యలు అమలవుతాయి. అంతర్గత భద్రత, శాంతిభద్రతలు, ఆధునిక సాంకేతిక పరిజ్ఞానాన్ని పోలీసులకు అందుబాటులోకి తీసుకువచ్చేందుకు, మాదకద్రవ్యాల నియంత్రణలో రాష్ట్రాలకు తగిన సహకారం అందించేందుకు పథకంలో భాగంగా చర్యలను అమలు చేయబడతాయి.
2.కేంద్ర ప్రభుత్వం అందించే 4,846 కోట్ల రూపాయల నిధులతో రాష్ట్ర పోలీసు బలగాల ఆధునీకరణ పథకం అమలు జరుగుతుంది.
3. ఆధునిక పద్ధతుల్లో శాస్త్రీయ మరియు సమయానుకూల పరిశోధనకు దోహదపడే విధంగా రాష్ట్రాలు/కేంద్రపాలిత ప్రాంతాలలో స్వతంత్ర కార్యాచరణతో ఫోరెన్సిక్ సైన్సెస్ సౌకర్యాలు అభివృద్ధి చేయడం జరుగుతుంది. ఫోరెన్సిక్ సౌకర్యాల ఆధునీకరణ కోసం కేంద్ర ప్రభుత్వం 2,080.50 కోట్ల రూపాయలను సమకూరుస్తుంది.
4. కేంద్ర పాలిత ప్రాంతాలు అయిన జమ్మూకాశ్మీర్, తిరుగుబాటు ప్రభావిత ఈశాన్య రాష్ట్రాలు మరియు వామపక్ష తీవ్రవాద ప్రభావిత ప్రాంతాల్లో భద్రత సంబంధిత అంశాల కోసం కేంద్ర ప్రభుత్వం 18,839 కోట్ల రూపాయలను కేటాయించేందుకు ఆమోదం తెలిపింది.
5. వామపక్ష తీవ్రవాద సమస్యలను నివారించేందుకు అమలు చేసిన జాతీయ విధానం, కార్యాచరణ కార్యక్రమం తో హింసాత్మక సంఘటనలు గణనీయంగా తగ్గాయి. ఈ కార్యక్రమాన్ని మరికొంత కాలం అమలు చేయాలని నిర్ణయించడం జరిగింది. దీనికోసం 8,689 కోట్ల రూపాయలను సమకూర్చేందుకు కేంద్ర ప్రభుత్వం అంగీకరించింది. కేంద్ర నిధులతో వామపక్ష తీవ్రవాద సమస్య పరిష్కారానికి ఆరు సంబంధిత పథకాలు ఆమోదించబడ్డాయి. వామపక్ష తీవ్రవాద ప్రభావం ఎక్కువగా ఉన్న జిల్లాలలో కార్యక్రమాలను అమలు చేసేందుకు కేంద్ర ప్రభుత్వం ప్రత్యేక కేంద్ర సహాయంగా అందించే నిధులతో అమలయ్యే పథకాలు దీనిలో భాగంగా ఉంటాయి.
6. ఇండియా రిజర్వ్ బెటాలియన్లు/స్పెషలైజ్డ్ ఇండియా రిజర్వ్ బెటాలియన్లను నెలకొల్పేందుకు 350 కోట్ల రూపాయలను కేంద్ర ప్రభుత్వం అందజేస్తుంది.
7. మాదకద్రవ్యాల నియంత్రణ కోసం రాష్ట్రాలు, కేంద్రపాలిత ప్రాంతాలలో 50 కోట్ల రూపాయలతో అమలు జరుగుతున్న కేంద్ర పథకం కొనసాగుతుంది.